sagorsarker/bangla-wikipedia huggingface dataset:
রাজ মান সিংহ চিত্রকার

রাজ মান সিংহ চিত্রকার (১৭৯৭ - ১৮৬৫) হলেন একজন নেপালি চিত্রকর, যিনি ১৯শ শতাব্দীর মাঝামাঝি ব্রিটিশ ও নেপালি রাজদরবারের জন্য অনেকগুলো চিত্র অঙ্কন করেন। তিনি বিশেষত প্রাকৃতিক ইতিহাস সংক্রান্ত চিত্র, বিশেষ করে হিমালয়ের স্তন্যপায়ী ও পাখিদের চিত্র অঙ্কন করেন। তিনি জল রঙের মাধ্যমে ঐতিহ্যবাহী উপাসনামূলক প্রেক্ষাপটে ইউরোপীয় চিত্রকলা ও রীতির সমাবেশ ঘটান। রাজ মান সিংহ নেপালি চিত্রকলায় সর্বপ্রথম পাশ্চাত্যের অনুরূপ আলোকসম্পাত ও পার্স্পেকটিভের সমাবেশ ঘটান এবং সেই সাথে তাকে নেপালি চিত্রকলায় ত্রিমাত্রিকতা আনয়নকারী হিসেবেও সম্মানিত করা হয়। অনেক পণ্ডিত রাজ মান সিংহকে নেপালি শিল্পকলার পথিকৃৎ হিসেবে অভিহিত করেন, যদিও ব্রায়ান হজসনের অধীনে কাজ করার পূর্বে তার সম্পর্কে খুব একটা জানা যেত না।
রাজ মান সিংহ নেপালের কাঠমান্ডুর ঐতিহ্যবাহী চিত্রকার পরিবারে জন্মগ্রহণ করেন। ঐতিহাসিকভাবে চিত্রকারেরা নেপালের নেওয়ার জাতির অন্তর্ভুক্ত শিল্পী গোষ্ঠী। সে কারণে রাজ মান সিংহ পৌভা ও অন্যান্য ধর্মীয় শিল্পকলার সাথে সরাসরি সংযুক্ত ছিলেন। সেই সময়ে তিনি কাঠমান্ডুতে অবস্থানরত ব্রিটিশ নাগরিক ব্রায়ান হাটন হজসনের নজরে আসেন। ব্রায়ান হজসন ধর্ম, ভাষা, সাহিত্য, নৃতত্ত্ব এবং হিমালয়ের প্রাণিদের বিষয়ে পণ্ডিত ছিলেন। হজসন তার গবেষণার্থে সংগ্রহের জন্য পাখি ও স্তন্যপায়ীদের জল রঙে চিত্র আঁকার একজন চিত্রকর খুঁজছিলেন। সে সময় তিনি এ কাজে রাজ মান সিংহকে নিযুক্ত করেন।
হজসনের অধীনে রাজ মান সিংহ প্রাকৃতিক পরিবেশে বিষয়বস্তুর দৃষ্টিভঙ্গি এবং কাগজে তাদের জীবন্ত চিত্র ফুটিয়ে তুলতে শিখে যান, যেখানে তিনি পূর্বে নেপালের ঐতিহ্যবাহী পটে পুঁথিগত দেবতাদের ঐতিহাসিক চিত্র অঙ্কনে অভ্যস্ত ছিলেন। তিনি ১৮২০ এর দশক থেকে ১৮৫০ এর দশকের মধ্যে হজসনের জন্য প্রাণিদের সহস্রাধিক উৎকৃষ্ট মানের বৈশিষ্ট্যসূচক চিত্রকর্ম তৈরি করেন।
সাম্প্রতিক সময়ে রাজ মান সিংহ চিত্রকারের যুগান্তরকারী চিত্রকর্মগুলো প্রকাশিত হওয়ার পর তিনি ব্যাপকভাবে পরিচিতি লাভ করেন, যদিও এর পূর্বে তিনি নেপালের শিল্পকলার ইতিহাসে তেমন একটা পরিচিত মুখ ছিলেন না। ১৯শ শতাব্দীতে নেপালি শিল্পকলার বিকাশে রাজ মান সিংহ চিত্রকারের অবদানের স্মরণে ২০১২ খ্রিষ্টাব্দের ৩১ ডিসেম্বর নেপাল সরকারের ডাক সেবা বিভাগ তার স্বচিত্র সংবলিত দুইটি স্মারক ডাকটিকিট প্রকাশ করে। ডাকটিকিটগুলোতে তার জল রঙে অঙ্কিত পাখি ও স্তন্যপায়ীর চিত্রও অন্তর্ভুক্ত ছিল।
দক্ষিণ কুরদুফান

দক্ষিণ কুরদুফান ( "") সুদানের ১৮ টি উইলিয়াত বা প্রদেশগুলির মধ্যে একটি। এর আয়তন ১৫৮,৩৫৫ বর্গ কিলোমিটার এবং আনুমানিক জনসংখ্যা (২০০০) ১,১০০,০০০ জন। কাদুকলি রাজ্যের রাজধানী। এটি নুবা পাহাড়কে কেন্দ্র করে অবস্থিত। এক সময় মনে করা হত যে দক্ষিণ কুরদুফান হল সুদানের একমাত্র রাজ্য যা তেল উৎপাদনের জন্য উপযোগী ছিল, তবে প্রতিবেশী হোয়াইট নীল রাজ্যেও প্রচুর পরিমাণে তেল আবিষ্কার হয়েছে।
বিস্তৃত শান্তি চুক্তির আওতায় দক্ষিণ কুরদুফানের বাসিন্দাদের এই রাজ্যের সাংবিধানিক ভবিষ্যত নির্ধারণের জন্য ২০১১ সালে জনপ্রিয় আলোচনা অনুষ্ঠিত হওয়ার কথা ছিল। তবে দক্ষিণ কুরদুফানের গভর্নর আহমেদ হারুন এই প্রক্রিয়া স্থগিত করেছিলেন এবং এরপরে সহিংসতার ঘটনা ঘটে। হারুন আগে থেকেই আন্তর্জাতিক অপরাধ আদালত (আইসিসি) নাগরিকদের বিরুদ্ধে যুদ্ধাপরাধ এবং মানবতাবিরোধী অপরাধের অভিযোগে অভিযুক্ত ছিল। তবে, অনেক আফ্রিকান দেশ আইসিসির দ্বারা আফ্রিকার প্রতি অনুচিত দৃষ্টিভঙ্গির ফলস্বরূপ আইসিসি থেকে বেরিয়ে গেছে, কারণ আদালতের দশটি পূর্ণ তদন্তের মধ্যে নয়টি আফ্রিকান রাজনীতিবিদ এবং যুদ্ধবাজ জড়িত।
জারকা

জারকা ( ) জর্ডানের জারকা গভর্নরেটের রাজধানী। এর নামের অর্থ "নীল (শহর)"। ২০১৫ সালে এর জনসংখ্যা ৬৩৫,১৬০ জন ছিল, এবং আম্মানের পরে এটি জর্ডানের সর্বাধিক জনবহুল শহর।
জারকা উত্তর জর্ডানের জারকা নদীর অববাহিকায় অবস্থিত। শহরটি আম্মানের উত্তর-পূর্বে দূরত্বে অবস্থিত।
জারকায় একটি শীত আধা-শুষ্ক জলবায়ু রয়েছে (ক্যাপেন জলবায়ু শ্রেণিবিন্যাস: "বিএসকে")। এর গড় বার্ষিক তাপমাত্রা , এবং বেশিরভাগ শীতকালে বছরে প্রায় বৃষ্টিপাতের পরিমাণ হ্রাস পায়।
প্রথম শতাব্দীর পরে এখামে জনবসতি থাকলেও জরকা শহর ১৯০২ সালে চেচেন অভিবাসীদের দ্বারা প্রতিষ্ঠিত হয়েছিল যারা অটোমান এবং রাশিয়ান সাম্রাজ্যের মধ্যকার যুদ্ধ থেকে বাস্তুচ্যুত হয়েছিল। তারা জারকা নদীর তীরে বসতি স্থাপন করেছিল। এই সময় নতুন বন্দোবস্তে হেজাজ রেলওয়ের একটি স্টেশন নির্মিত হয়েছিল। রেলস্টেশনটি জারকাকে একটি গুরুত্বপূর্ণ কেন্দ্রস্থলে পরিণত করেছিল। ১৯০৫ সালের ১০ এপ্রিল অটোম্যান গভর্নর একটি ডিক্রি জারি করেছিলেন, যার মাধ্যমে চেচেন অভিবাসীদের যে জায়গাগুলিতে তারা বসতি স্থাপন করেছে সেগুলোর মালিকানা তারা পেতে পারর। জনসংখ্যা তখন দ্রুত আকারে বৃদ্ধি পায়। ১৯২৮ সালের ১৮ নভেম্বর, নতুন জর্দান সরকার জারকার জন্য প্রথম পৌর কাউন্সিল প্রতিষ্ঠার জন্য ডিক্রি জারি করেছিল।
১৯২৭ সালে ট্রান্সজর্ডান ফ্রন্টিয়ার ফোর্স গঠনের পরে, ব্রিটিশ সেনাবাহিনী দ্বারা শহরে সামরিক ঘাঁটিগুলি তৈরি করা হয়েছিল এবং শহরটি পরে "সামরিক শহর" নামে পরিচিতি লাভ করে। জর্দানের আরব সৈন্যদলটির সদর দফতর জার্কায় ছিল।
২০১০ সালে আনুমানিক মহানগরীর জনসংখ্যা ছিল প্রায় ৭০০,০০০ জন। জারকায় আম্মান ও ইরবিডের পরে তৃতীয় বৃহত্তম মহানগরীয় জনসংখ্যা রয়েছে। যদিও জারকা শহর প্রায় ৫০০,০০০ জনসংখ্যা রয়েছে, যা একে আম্মানের পরে দ্বিতীয় বৃহত্তম জনসংখ্যা বহুল শহরে পরিণত করেছে।
জারকা শহরটি পাঁচটি জেলায় বিভক্ত যেগুলো সব মিলিয়ে প্রায় এবং শহরের প্রভাবের ব্যাসার্ধের মধ্যে আরও দুটি জেলা রয়েছে।
জারকা দক্ষিণে আম্মান এবং উত্তরে সিরিয়ার সাথে হেজাজ রেলপথের মাধ্যমে যুক্ত। আম্মানকে জারকার সাথে যুক্ত করতে বর্তমানে একটি নতুন রেলপথ নির্মাণাধীন রয়েছে।
জারকা আন্তর্জাতিক হাইওয়েতে অবস্থিত যা সৌদি আরবকে সিরিয়ার সাথে এবং আন্তর্জাতিক আম্মান- বাগদাদ মহাসড়কে সংযুক্ত করে।
জারকা জর্দানের শিল্প কেন্দ্র। জর্দানের মোট কারখানাগুলোর ৫০% এরও বেশি এখানে রয়েছে। নগরীতে শিল্পের বৃদ্ধি কারণ হচ্ছে এখানে অবকাঠামোগত ব্যয় কম এবং রাজধানী আম্মানের সান্নিধ্যের ফলে।
জর্দানের অর্থনীতির জন্য অত্যাবশ্যক এমন কয়েকটি সুবিধা জারকায় রয়েছে, যেমন জর্ডানের একমাত্র তেল শোধনাগার প্ল্যান্ট এখানে রয়েছে। জারকা চেম্বার অফ কমার্সের তথ্য অনুসারে, ২০১১ সালে জর্দানের মোট রফতানির ১০% জারকা গভর্নরেট থেকে এসেছে, যার পরিমাণ ছিল ৫১২ মিলিয়ন মার্কিন ডলার। চামড়া ও পোশাক পণ্য জারকার রফতানির প্রায় ৫২% সংগঠিত হয়, এরপরেই রয়েছে রাসায়নিক, কৃষি ও ওষুধজাতীয় পণ্য।
২০২০ সালের সেপ্টেম্বরে, বৈদ্যুতিক শর্ট সার্কিটের কারণে জারকার কাছে মর্টারগুলি থেকে সেনাবাহিনীর যুদ্ধাস্ত্র ডিপোতে ব্যাপক বিস্ফোরণ ঘটে।
জার্কায় তিনটি বিশ্ববিদ্যালয় রয়েছে যার মধ্যে বৃহত্তম হাশেমিয় বিশ্ববিদ্যালয়। অন্যান্য দুটি আল-বালকা ফলিত বিশ্ববিদ্যালয় এবং জারকা বিশ্ববিদ্যালয়। জারকায় অন্যান্য কিছু কমিউনিটি কলেজ এবং গবেষণা কেন্দ্র যেমন আল-জারকা শিক্ষামূলক ও বিনিয়োগ ইন্সটিটিউট। এছাড়াও, জার্কায় অনেকগুলি মাধ্যমিক বিদ্যালয় (বা উচ্চ বিদ্যালয়) রয়েছে। এর মধ্যে বিশেষভাবে উল্লেখযোগ্য হল জারকা বালক মাধ্যমিক বিদ্যালয় যা জর্দানের প্রাচীনতম উচ্চ বিদ্যালয়গুলির মধ্যে একটি বলে বিবেচিত হয়।
সাইপ্রাসে গর্ভপাত

সাইপ্রাসে গর্ভপাত ২০১৮ সালের মার্চ মাসে সম্পূর্ণ বৈধ করা হয়েছিল। এটি অনুরোধের মাধ্যমে গর্ভাবস্থার ১২তম সপ্তাহ এবং ধর্ষণ মামলার১৯ তম সপ্তাহ অবধি সম্পাদন করা যেতে পারে। এটি অতীতে কেবল তখনই সম্পাদিত হতো, যখন মায়ের শারীরিক বা মানসিক ক্ষতির ঝুঁকি, ভ্রূণের বিকৃতি হওয়ার ঝুঁকি থাকতো বা রোগীকে ধর্ষণ করা হতো বা অন্য কোনোভাবে যৌন নির্যাতন করা হতো।
যদিও সাইপ্রাসের আইনের অধীনে গর্ভপাতের অনুমতির সময় সীমাবদ্ধতা সম্পর্কে কোনো নির্দিষ্ট নির্দেশিকা নেই, তবে চলিত নিয়মে ২৮ তম সপ্তাহের পরে কোন গর্ভপাত অনুমতিপ্রাপ্ত নয়। সাইপ্রাসের একটি ন্যাটালিস্ট নীতি রয়েছে এবং এইজন্য রাজ্যের হাসপাতালগুলিতে নিয়মিত গর্ভপাত কার্যাবলি সম্পাদন করে না, তাই সাধারনত বেসরকারী ক্লিনিকগুলিতে সম্পাদিত হয়, হাসপাতালে শুধুমাত্র মা মারাত্মক ঝুঁকিতে থাকলে এই কার্যাবলীটি সম্পাদন করা হয়। যেহেতু গর্ভপাতের অর্থ প্রক্রিয়াধীন মহিলাদের কাছ থেকে নেওয়া হয়, সেহেতু ব্যক্তিগত চিকিৎসকরা আইনি কাঠামোর বাইরে গর্ভপাত করাতে পারেন এবং করেও থাকেন।
টেন্ডন

একটি টেন্ডন বা কনডোরা হলো ঘন, শক্ত এবং তন্তুময় যোজক কলা, যা পেশীকে হাড়ের সাথে সংযুক্ত করে এবং উত্তেজনা সহ্য করতে সক্ষম।
লিগামেন্টের সাথে টেন্ডনের সাদৃশ্য রয়েছে; যেহেতু উভয়টিই কোলাজেন দিয়ে তৈরি। লিগামেন্ট একটি হাড়কে আরেকটি হাড়ের যুক্ত করে আর টেন্ডন পেশিকে হাড়ের সাথে যুক্ত করে।
কলাস্থান বিদ্যা অনুযায়ী, টেন্ডন ঘন এবং শক্ত যোজক কলা দ্বারা গঠিত। টেন্ডনের প্রধান কোষীয় উপাদান হলো বিশেষ ধরনের ফাইব্রোব্লাস্ট যার নাম টেনোসাইট। টেনোসাইট টেন্ডনের এক্সট্রা সেলুলার ম্যাট্রিক্স সংশ্লেষণ করে, যা কোলাজেন ফাইবার এর মধ্যে অধিক পরিমাণে দেখা যায়। কোলাজেন ফাইবার গুলো একটি অপরটির সমান্তরালে থাকে। 
একটি সাধারণ টেন্ডনের শুষ্ক ঘনত্ব, মোট ঘনত্বের ৩০-৪০% গঠন করে। যার মধ্যে রয়েছে
থিওডোর শোয়ান

থিওডোর শোয়ান (৭ ডিসেম্বর ১৮১০ – ১১ জানুয়ারি ১৮৮২) ছিলেন একজন জার্মান চিকিৎসক ও শারীরতত্ত্ববিদ। প্রাণীদের কোষ তত্ত্বের সম্প্রসারণকে জীববিজ্ঞানে তার সবচেয়ে উল্লেখযোগ্য অবদান হিসেবে বিবেচনা করা হয়। অন্যান্য অবদানের মধ্যে রয়েছে পেরিফেরাল স্নায়ুতন্ত্রে শোয়ান কোষ আবিষ্কার, পেপসিন আবিষ্কার এবং গবেষণা, ইস্টের জৈব প্রকৃতি আবিষ্কার, এবং বিপাক শব্দটি আবিষ্কার।
থিওডোর শোয়ান ১৮১০ সালের ৭ ডিসেম্বর লিওনার্ড শোয়ান এবং এলিজাবেথ রোটেলসের পরিবারে নিউসে জন্মগ্রহণ করেন। লিওনার্ড শোয়ান একজন স্বর্ণকার এবং পরবর্তীতে একজন প্রিন্টার ছিলেন। থিওডর শোয়ান ড্রেইকোনিগসজিমন্যাসিয়াম (ট্রাইকরোনাটাম বা থ্রি কিংস স্কুল নামেও পরিচিত) নামের কোলোনের একটি জেসুইট স্কুলে পড়াশোনা করেন। শোয়ান একজন ধর্মপ্রাণ রোমান ক্যাথলিক ছিলেন। কোলোনে তার ধর্মীয় প্রশিক্ষক উইলহেল্ম স্মেটস একজন পুরোহিত এবং ঔপন্যাসিক ছিলেন।
১৮২৯ সালে শোয়ান বন বিশ্ববিদ্যালয়ে প্রাক-চিকিৎসা পাঠ্যক্রমে ভর্তি হন। তিনি ১৮৩১ সালে দর্শনে স্নাতক ডিগ্রী লাভ করেন। বনে থাকাকালীন সময়ে শোয়ান শারীরতত্ত্ববিদ ইয়োহানেস পিটার মুলারের সাথে সাক্ষাৎ করেন এবং কাজ করেন। মুলার জার্মানিতে বৈজ্ঞানিক ঔষধ প্রতিষ্ঠা করেন বলে বিবেচনা করা হয়, ১৮৩৭-১৮৪০ সালে তার হ্যান্ডবুচ ডের ফিজিওলজি ডেস মেনশেন ফুর ভোরলেসুঙ্গেন প্রকাশ করেন। এটি ১৮৩৭-১৮৪৩ সালে শারীরবিদ্যার পাঠ্য হিসেবে ইংরেজিতে অনূদিত হয় এবং ১৮০০-এর দশকে শারীরবিদ্যার প্রধান পাঠ্যপুস্তকে পরিণত হয়।
১৮৩১ সালে শোয়ান ঔষধ ক্লিনিক্যাল প্রশিক্ষণের জন্য উর্জবার্গ বিশ্ববিদ্যালয়ে স্থানান্তরিত হন। ১৮৩৩ সালে তিনি বার্লিন বিশ্ববিদ্যালয়ে যান, যেখানে মুলার তখন শারীরবিদ্যা বিভাগের অধ্যাপক ছিলেন। শোয়ান ১৮৩৪ সালে বার্লিন বিশ্ববিদ্যালয় থেকে মেডিসিনে পিএইচডি ডিগ্রী লাভ করেন। শোয়ানের এই গবেষণায় মুরগির ভ্রূণ বিকাশের সময় অক্সিজেনের প্রয়োজনীয়তা সম্পর্কে গবেষণা করা হয়। এটি সম্পন্ন করার জন্য তিনি একটি যন্ত্র নকশা এবং নির্মাণ করেন যা তাকে নির্দিষ্ট সময়ে ইনকিউবেশন চেম্বার থেকে গ্যাস অক্সিজেন এবং হাইড্রোজেন পাম্প করতে সক্ষম করে। এর ফলে তিনি জটিল সময় প্রতিষ্ঠা করতে সক্ষম হন যেখানে ডিমের অক্সিজেনের প্রয়োজন হয়।
শোয়ান ১৮৩৪ সালের গ্রীষ্মে চিকিৎসা অনুশীলনের জন্য রাষ্ট্রীয় পরীক্ষায় উত্তীর্ণ হন, কিন্তু তিনি মুলারের সাথে কাজ চালিয়ে যাওয়ার সিদ্ধান্ত নেন। তিনি চিকিৎসা অনুশীলনের বদলে গবেষণা চালিয়ে যান। পারিবারিক উত্তরাধিকারসূত্রে অন্তত স্বল্প মেয়াদে তিনি তা করতে পারতেন। সহকারী হিসেবে তাঁর বেতন ছিল মাত্র ১২০ টালার।
ওয়েলস জাতীয় ফুটবল দল

ওয়েলস জাতীয় ফুটবল দল (, ) হচ্ছে আন্তর্জাতিক ফুটবলে ওয়েলসের প্রতিনিধিত্বকারী পুরুষদের জাতীয় দল, যার সকল কার্যক্রম ওয়েলসের ফুটবলের সর্বোচ্চ নিয়ন্ত্রক সংস্থা ওয়েলস ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯১০ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৮৭৬ সালের ২৬শে মার্চ তারিখে, ওয়েলস প্রথমবারের মতো আন্তর্জাতিক খেলায় অংশগ্রহণ করেছে; স্কটল্যান্ডের গ্লাসগোয় অনুষ্ঠিত উক্ত ম্যাচে ওয়েলস স্কটল্যান্ডের কাছে ৮–০ গোলের ব্যবধানে পরাজিত হয়েছিল।
৩৩,২৮০ ধারণক্ষমতাবিশিষ্ট কার্ডিফ সিটি স্টেডিয়ামে "ড্রাগন" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ওয়েলসের রাজধানী কার্ডিফে অবস্থিত। বর্তমানে এই দলের ম্যানেজারের দায়িত্ব পালন করছেন রায়ান গিগস এবং অধিনায়কের দায়িত্ব পালন করছেন ব্রিস্টল সিটির রক্ষণভাগের খেলোয়াড় অ্যাশলি উইলিয়ামস।
ওয়েলস এপর্যন্ত মাত্র ২ বার ফিফা বিশ্বকাপে অংশগ্রহণ করেছে, যেখানে তারা কোয়ার্টার-ফাইনালে পৌঁছেছিল, যেখানে তারা ব্রাজিলের কাছে ১–০ গোলের ব্যবধানে পরাজিত হয়েছে। অন্যদিকে, উয়েফা ইউরোপীয় চ্যাম্পিয়নশিপে ওয়েলস এপর্যন্ত ২ বার অংশগ্রহণ করেছে, যার মধ্যে সেরা সাফল্য হচ্ছে উয়েফা ইউরো ২০১৬-এর সেমি-ফাইনালে পৌঁছানো, যেখানে তারা পর্তুগালের কাছে ২–০ গোলের ব্যবধানে পরাজিত হয়েছে।
রায়ান গিগস, নেভিল সাউথহল, গ্যারেথ বেল, ইয়ান রাশ এবং ডিন সোন্ডার্সের মতো খেলোয়াড়গণ ওয়েলসের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১৫ সালের অক্টোবর মাসে প্রকাশিত র‌্যাঙ্কিংয়ে ওয়েলস তাদের ইতিহাসে সর্বপ্রথম সর্বোচ্চ অবস্থান (৮ম) অর্জন করে এবং ২০১১ সালের আগস্ট মাসে প্রকাশিত র‌্যাঙ্কিংয়ে তারা ১১৭তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ওয়েলসের সর্বোচ্চ অবস্থান হচ্ছে ৩য় (যা তারা আনুমানিক ১৮৭৬ সালে অর্জন করেছিল) এবং সর্বনিম্ন অবস্থান হচ্ছে ৮৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
বাণিজ্যিকভাবে গুরুত্বপূর্ণ ব্যক্তি

বাণিজ্যিকভাবে গুরুত্বপূর্ণ ব্যক্তি (সিআইপি) উচ্চ মর্যাদার বাণিজ্যিক ব্যক্তিত্বদের বোঝাতে ব্যবহৃত হয়। বিশেষত এশীয় দেশগুলিতে বিমানবন্দরের ব্যবসায়ী লাউঞ্জ প্রসঙ্গে এটি সাধারণ ব্যবহৃত একটি শব্দ, তবে ট্র্যাভেল এজেন্সিগুলোই সাধারণত এই শব্দ বেশি ব্যবহার করে। বাংলাদেশে এই শব্দটির আরও বেশি সুনির্দিষ্ট ব্যবহার রয়েছে এবং এটি জাতীয় স্তরের সম্মান।
বাংলাদেশে একটি সিআইপি হ'ল একজন ব্যক্তি যিনি স্ব স্ব ক্ষেত্রে তাদের অবদানের জন্য স্বীকৃতি পাওয়ার পরে এক বছরের জন্য অনেকগুলি সুবিধা এবং সুযোগসুবিধাগুলি মঞ্জুরিপ্রাপ্ত। এই জাতীয় সিআইপি বাণিজ্য মন্ত্রক এবং গণপ্রজাতন্ত্রী বাংলাদেশ সরকারের কাছ থেকে একটি বিশেষ আইডি কার্ড গ্রহণ করে এই জাতীয় সিআইপিদের বাংলাদেশ সচিবালয় এবং সিটি কর্পোরেশনে প্রবেশ সহ বিভিন্ন জাতীয় অনুষ্ঠানের জন্য নাগরিকের সংবর্ধনায় আমন্ত্রণ জানানো হয়। সিআইপির ব্যবসায়িক ভ্রমণের সময় বেশিরভাগ গার্হস্থ্য পাবলিক ট্রান্সপোর্টে আঞ্চলিক আসনের সুযোগ রয়েছে।
ভিসার সুবিধার্থে, পররাষ্ট্র মন্ত্রণালয় সংশ্লিষ্ট দূতাবাসকে একটি 'চিঠিপত্রের পরিচিতি' সরবরাহ করে। সিআইপি'র বিমানবন্দরে অত্যন্ত গুরুত্বপূর্ণ ব্যক্তি (ভিআইপি) লাউঞ্জগুলিতে অগ্রাধিকার পাওয়া যায় এবং সরকারী হাসপাতালে কেবিন বুক করার সময় তাদের পরিবারের সদস্যরা অগ্রাধিকার পান।
সাধারণত, সিআইপি হ'ল হয় পণ্য রফতানি বা ব্যবসায় করে থাকেন। সিআইপির প্রাথমিক তালিকাটি রফতানির পরিমাণ, আয়কর এবং মূল্য সংযোজন কর (ভ্যাট), ব্যবসায়, কর্মসংস্থান ইত্যাদি ধরনের উপর ভিত্তি করে প্রস্তুত করা হয়, পরে যোগ্য ব্যক্তিরা সম্মানের জন্য নির্বাচিত হন।
এরিথ্রোজ

এরিথ্রোজ হল একটি টেট্রোজ স্যাকারাইড, এর রাসায়নিক সংকেত CHO। এর একটি অ্যালডিহাইড মূলক রয়েছে এবং এটি আলডোজ গোত্রের অংশ। এর স্বাভাবিক আইসোমার হল ডি-এরিথ্রোজ।
ফরাসি ফার্মাসিস্ট লুই ফেউস জোসেফ গ্যারোট (১৭৯৮-১৮৬৯) রুবার্ব থেকে ১৮৪৯ সালে প্রথম এরিথ্রোজ পৃথকীকরণ করেন এবং ক্ষারীয় ধাতুর উপস্থিতি (ἐρυθρός, "লাল") এর লাল রঙের কারণে এটির এই নামকরণ হয়।
এরিথ্রোজ ৪-ফসফেট হচ্ছে পেন্টোজ ফসফেটের পথ এবং ক্যালভিন চক্রের মধ্যবর্তী।
অক্সিডেটিভ ব্যাকটিরিয়া এর একমাত্র শক্তির উৎস হিসাবে এরিথ্রোজ ব্যবহার করে।
নেপালি বাণিজ্য সঙ্ঘ, লাসা

নেপালি বাণিজ্য সঙ্ঘ, লাসা হলো ১৯৪৩ খ্রিষ্টাব্দে চালু হওয়া একটি ব্যবসায়িক সংগঠন। এটি নেপালি ব্যবসায়ীদের দ্বারা তিব্বতের রাজধানী লাসা ভিত্তিক পরিচালিত প্রথম বাণিজ্যিক সংস্থা। নেপালের নেওয়ার বণিকেরা অশ্বচালিত কাফেলার মাধ্যমে হিমালয়ের উপর দিয়ে লাস থেকে কলকাতায় বাণিজ্যিক পণ্য পরিবহন করত। বাণিজ্য সঙ্ঘটি নেপালের ঐতিহাসিক বাণিজ্যকে প্রসারিত করার জন্য কাজ করত এবং তাদের ব্যবসায়িক সামগ্রীর অভিন্ন দাম নির্ধারণের জন্য তার সদস্যদের মধ্যে সমন্বয়ের কাজ করত। পাশাপাশি ব্যবসায়ীদের পক্ষে অনুকূল নীতিমালা প্রণয়নের জন্য সম্পর্কিত সরকারের কাছে তদবির করত।
লাসার নেপালি বাণিজ্য সঙ্ঘের প্রথম সভাপতি ছিলেন জ্ঞান রত্ন তুলাধর এবং সম্পাদক ছিলেন পূর্ণ কাজি তাম্রকার।
প্রতিষ্ঠার এক বছর পর লাসার নেপালি বাণিজ্য সঙ্ঘ বন্ধ হয়ে যায়। এর পর ১৯৪৭ খ্রিষ্টাব্দে লাসায় ছুশিংস্যার নামক বাণিজ্য কুঠির সত্ত্বাধিকারী ত্রিরত্ন মান তুলাধর পুনরায় সংস্থাটিকে নতুন করে গঠন করেন এবং সভাপতি পদে অধিষ্ঠিত হন। ত্রিরত্ন মান পরবর্তী এক বছর সঙ্ঘের সভাপতি পদে সমাসীন থাকেন।
১৯৫২ খ্রিষ্টাব্দে কাঠমান্ডুতে নেপালি বাণিজ্য সঙ্ঘ, লাসার একটি কার্যালয় চালু করা হয়। ত্রিরত্ন মান তুলাধর তিব্বত থেকে কাঠমান্ডুতে ফিরে আসার পর ১৯৫৫ খ্রিষ্টাব্দে সংস্থার কাঠমান্ডু দপ্তরের নির্বাহী সদস্য মনোনীত হন এবং ১৯৫৭ খ্রিষ্টাব্দ পর্যন্ত সংস্থার দায়িত্বে বহাল থাকেন। ১৯৫৭ খ্রিষ্টাব্দে নেপালে প্রথম সফর চলাকালে চীনের প্রধানমন্ত্রী চৌ এন লাইকে স্বাগত জানাতে নেপালি বাণিজ্য সঙ্ঘ, লাসা কর্তৃক একটি সংবর্ধনা সভার আয়োজন করা হয়। ১৯৬০ খ্রিষ্টাব্দে প্রধানমন্ত্রী চৌ এন লাইয়ের দ্বিতীয় দফায় নেপাল সফরের সময়ও তার সম্মানে নেপালি বাণিজ্য সঙ্ঘ, লাসা কাঠমান্ডুতে একটি সম্মাননা সভার আয়োজন করে, যা সে বছরের ২৬শে এপ্রিল অনুষ্ঠিত হয়।
১৯৬০ এর দশকের মাঝামাঝি সময়ে (১৯৬২ খ্রিষ্টাব্দ) চীন ও ভারতের মধ্যকার যুদ্ধের ফলে সিকিম হয়ে তিব্বতে নেপালিদের ঐতিহ্যবাহী বাণিজ্যপথ রুদ্ধ হয়ে যায় এবং ফলশ্রুতিতে তিব্বত, নেপাল ও ভারতের মধ্যকার আন্তঃহিমালয় বাণিজ্যও বন্ধ হয়ে যায়। এরপর নেপালি বাণিজ্য সঙ্ঘ, লাসা এবং এর কাঠমান্ডুর দপ্তর বন্ধ করে দেওয়া হয়।
• Red China hinders Nepal Tibet trade, "নিউ ইয়র্ক টাইমস", ২ অক্টোবর ১৯৬০।<br>
• ভাসিন, এএস (১৯৭০) "নেপালি চেম্বার অফ কমার্স (লাসা), কাঠমান্ডু, ২ এপ্রিল এপ্রিল, ১৯৬০ (সংক্ষিপ্তসার) দ্বারা আয়োজিত এক সংবর্ধনা অনুষ্ঠানে মিঃ চৌ এন-লাইয়ের বক্তব্য," "ভারত ও চীনের সাথে নেপালের সম্পর্কের নথি, ১৯৪৯ - ৬৬"। পৃষ্ঠা ২৬৩।<br>
• জৈন, রাজেন্দ্র কুমার (সম্পাদনা) (১৯৮১) " "চীন দক্ষিণ এশীয় সম্পর্কের খণ্ড ২, ১৯৪-19-১৮৮০" " "ফার ইস্টার্ন ইকোনমিক রিভিউয়ের" সংবাদদাতা উইলসনের কাছে প্রিমিয়ার বিপি কৈরালার সাক্ষাৎকার (এক্সট্রাক্ট)। পৃষ্ঠা ৩২৬।
নাহর সিংহ বস্ন্যাত

নাহর সিংহ বস্ন্যাত ছিলেন একজন সৈনিক যিনি মীর কাসিমের বাহিনীর বিরুদ্ধে লড়াই করেছিলেন। তিনি শিবরাম সিংহ বাস্ন্যাতের জ্যেষ্ঠ পুত্র ছিলেন। তিনি কাঠমান্ডু উপত্যকার রাজাদের বিরুদ্ধে যুদ্ধ করেছিলেন। তিনি ১৮৪৫ বিক্রম বিক্রমাব্দে তিব্বতের বিরুদ্ধে লড়াই করেছিলেন
রেনে ভিভিয়েন

রেনে ভিভিয়েন (১৮৭৭-১৯০৯) ব্রিটেনে জন্মগ্রহণকারী একজন ফরাসি কবি ছিলেন। ব্যক্তিগত জীবনে রেনে একজন সমকামী মহিলা ছিলেন। আর ব্রিটেনে যেহেতু সমকামিতা অবৈধ ছিলো আর ফ্রান্সে বৈধ ছিলো (১৭৯১ সালে থেকে বৈধ) তাই তিনি অল্প বয়সেই ফ্রান্সে পালিয়ে এসে ফরাসি ভাষা শিখে সে ভাষায় কবিতা লিখা শুরু করেন। তার বাবা ছিলেন ব্রিটিশ এবং মা ছিলেন মার্কিন। ১৯০১ সালে সর্বপ্রথম একটি কবিতার বই প্রকাশ করেন রেনে; তার কবিতাগুলো প্রায় সবই নারীদের মধ্যকার সমকাম নিয়ে লিখিত হতো, ১৯১০ সাল পর্যন্ত মোট ২৪টি কবিতার বই বের হয়েছিলো তার। লেখিকা নাতালি বার্নির সঙ্গে তার সমকামী সম্পর্ক ছিলো।
রেনি ভিভিয়েন ইংল্যান্ডের লন্ডনে পলিন মেরি টার্নের জন্ম গ্রহণ করেন এক ধনী ব্রিটিশ পিতা জন টার্ন এবং আমেরিকান মায়ের সংসারে। জন টার্ন পেনশনার হিসাবে তার সম্পদ অর্জন করেছেন। ভিভিয়েন প্যারিসের স্কুলে পড়াশুনা করেন, ১৮৮৬ সালে তার পিতার মৃত্যুর আগ পর্যন্ত।
নাতালি বার্নি

নাতালি বার্নি (১৮৭৬-১৯৭২) একজন মার্কিন কবি এবং ঔপন্যাসিক ছিলেন, এছাড়াও তিনি মঞ্চনাটকের কাহিনী লিখতেন; মার্কিন নাগরিক হলেও তিনি ফ্রান্সের প্যারিসে থাকতেন। ব্যক্তিগত জীবনে একজন সমকামী মহিলা হবার কারণে নাতালি মার্কিন দেশে থাকতে পারেননি কারণ তার সময়ে মার্কিন আইন অনুযায়ী সমকামিতা শাস্তিযোগ্য অপরাধ ছিলো আর ফরাসীদেশে সমকাম বৈধ ছিলো। তিনি নারীদের মধ্যকার সমকাম নিয়ে লিখতেন; ১৯০০ সালে নাতালির লিখিত প্রথম কাব্যগ্রন্থ বের হয়। কবিতা, উপন্যাস এবং মঞ্চনাটকের চিত্রনাট্য - এসবই তিনি ফরাসি ভাষায় লিখতেন কারণ ইংরেজি ভাষায় কথাবলা কোনো দেশেই তখন সমকামিতা আইনগত এবং সামাজিকভাবে বৈধ ছিলোনা, তবে তিনি ইংরেজি ভাষায় দুটি কবিতার বই লিখেছিলেন যেহেতু ইংরেজি ছিলো তার মাতৃভাষা এবং কবিতার বইদুটির একটি ১৯২০ সালে গোপনে যুক্তরাজ্যে বিক্রি করা হয়েছিলো এবং আরেকটি প্রকাশই পায় ১৯৮৭ সালে। তিনি লেখিকা রেনে ভিভিয়েনের সঙ্গে সমকাম করেছিলেন।
তাঁর জীবন এবং প্রেমের বিষয়গুলি অন্যের লেখা অনেক উপন্যাসের অনুপ্রেরণার কাজ করে, স্যালেসিস ফরাসী বেস্টসেলার "আইডিলি সাফিক" থেকে শুরু করে "দ্য ওয়েল অব লোনলিনেস," ২০শ শতাব্দীর সবচেয়ে বিখ্যাত লেসবিয়ান উপন্যাস, পর্যন্ত।
রোজারিও ডসন

রোজারিও ইসাবেল ডসন (জন্ম:৯ মে ১৯৭৯) একজন আমেরিকান অভিনেত্রী, ভয়েস অভিনেত্রী, প্রযোজক এবং কর্মী। তিনি ১৯৯৫ সালে ইন্ডিপেন্ডেন্ট ড্রামা কিডস মধ্য দিয়ে তাঁর পূর্ণদৈর্ঘ্য চলচ্চিত্রে আত্মপ্রকাশ করেছিলেন। তার পরবর্তী চলচ্চিত্রের ভূমিকাগুলির মধ্যে "হি গট গেম" (১৯৯৮), "জোসি এবং দ্য বিগ ক্যাটস" (২০০১), "মেন ইন ব্ল্যাক ২" (২০০২), "রেন্ট" (২০০৫), "সিন সিটি" (২০০৫), "ক্লার্কস ২" (২০০৬), "ডেথ প্রুফ" (২০০৭), "সেভেন পাউন্ডস" (২০০৮), "আনস্টপেবল" (২০১০), এবং "টপ ফাইভ" (২০১৪)। ডসন ডিজনি/মার্ভেল, ওয়ার্নার ব্রোসের জন্য কন্ঠ অভিনেত্রীর কাজও করেছেন।
রেন্টে, তার ভূমিকার জন্য, ডসন সেরা সহায়ক অভিনেত্রী - মোশন পিকচারের স্যাটেলাইট অ্যাওয়ার্ড পেয়েছিলেন; টপ ফাইভে তার ভূমিকার জন্য, তিনি সেরা কৌতুক অভিনেত্রীর জন্য সমালোচকদের পছন্দের মুভি অ্যাওয়ার্ডের জন্য মনোনীত হন ।
দেধরোটা রাজ্য

দেধরোটা রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী ষষ্ঠ শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো দেধরোটা শহরে, যা বর্তমানে গুজরাত রাজ্যের সবরকাণ্ঠা জেলায় অবস্থিত৷
রাজ্যটি ২৯ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৮৯২ খ্রিস্টাব্দের জনগণনা অনুসারে এর জনসংখ্যা ছিলো ১১০০ জন৷ রাজ্যটির রাজভাতার পরিমাণ ছিলো ১৩,০০০ ভারতীয় মুদ্রা ১৯৪৭ খ্রিস্টাব্দে ভারতের স্বাধীনতা লাভের পর দেধরোটা রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।
দেধরোটা দেশীয় রাজ্যের শাসকগণ ঝালা রাজবংশীয় রাজপুত এবং তারা ঠাকুর উপাধিতে ভূষিত হতেন৷
বেডজেবারি বন

বেডজেবারি বন কেন্টের ফ্লিমওয়েলের নিকটে অবস্থিত বেডজেবারি জাতীয় পিনেটামকে ঘিরে থাকা ১০.৫ বর্গকিলোমিটার (২,৬০০ একর) আয়তনের একটি বন।
হাড়োল রাজ্য

হাড়োল রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী ষষ্ঠ শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো হাড়োল শহরে, যা বর্তমানে গুজরাত রাজ্যের মেহসানা জেলায় অবস্থিত৷
উনিশটি গ্রাম সংবলিত হাড়োল রাজ্যটি ৭০ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৯০১ খ্রিস্টাব্দের জনগণনা অনুসারে এর জনসংখ্যা ছিলো ২৬৬৫ জন৷ রাজ্যটির রাজস্বের পরিমাণ ছিলো ৩,৯৮৩ ভারতীয় মুদ্রা, যার ১১৩ মুদ্রা যেত বরোদা ও ৪১ মুদ্রা যেত ইদার রাজ্যর নিকট কর হিসাবে৷ ১৯৪৭ খ্রিস্টাব্দে ভারতের স্বাধীনতা লাভের পর হাড়োল রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।
হাড়োল দেশীয় রাজ্যের শাসকগণ ক্ষত্রিয় পারমার কোলী রাজবংশীয় এবং তারা ঠাকুর সাহেব উপাধিতে ভূষিত হতেন৷
হাপা রাজ্য

হাপা রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী ষষ্ঠ শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো হাপা শহরে, যা বর্তমানে গুজরাত রাজ্যের সবরকাণ্ঠা জেলায় অবস্থিত৷
রাজ্যটি ১৩ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৯২২ খ্রিস্টাব্দের জনগণনা অনুসারে এর জনসংখ্যা ছিলো ৮৭১ জন৷ রাজ্যটির রাজভাতার পরিমাণ ছিলো ৩,২৪৫ ভারতীয় মুদ্রা ১৯৪৭ খ্রিস্টাব্দে ভারতের স্বাধীনতা লাভের পর হাপাজ্ঞ রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।
হাপা দেশীয় রাজ্যের শাসকগণ পারমার রাজবংশীয় রাজপুত এবং তারা ঠাকুর সাহেব উপাধিতে ভূষিত হতেন৷
কড়োলী রাজ্য

কড়োলী রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী ষষ্ঠ শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো কড়োলী শহরে, যা বর্তমানে গুজরাত রাজ্যের সবরকাণ্ঠা জেলায় অবস্থিত৷
১৯০১ খ্রিস্টাব্দের জনগণনা অনুসারে কড়োলী রাজ্যটির জনসংখ্যা ছিলো ৯৩১ জন৷ রাজ্যটির রাজস্বের পরিমাণ ছিলো ৩,৭৮১ ভারতীয় মুদ্রা, যার মধ্যে ৫১৩ মুদ্রা বরোদার গায়কওয়াড় ও ৯৩ মুদ্রা ইদার রাজ্যে কর হিসাবে দেওয়া হতো৷ ১৯৪৭ খ্রিস্টাব্দে ভারতের স্বাধীনতা লাভের পর কড়োলী রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।
কড়োলী দেশীয় রাজ্যের শাসকগণ ঝালা রাজবংশীয় মাকওয়ানা কোলী রাজপুত এবং তারা ঠাকুর সাহেব উপাধিতে ভূষিত হতেন৷
নেনজাম মারাপ্পাথিল্লাই (তামিল চলচ্চিত্র)

নেনজাম মারাপ্পাথিল্লাই () হচ্ছে ১৯৬৩ সালের ভারতীয় তামিল চলচ্চিত্র। চলচ্চিত্রটি ১৯৬৩ সালের ২ আগস্ট তারিখে মুক্তি পেয়েছিল। যদিও চলচ্চিত্রটি প্রশংসিত হয়েছিল কিন্তু কোনো পুরস্কার পায়নি।
কলেজের এক ছাত্র আনন্দ তার বন্ধু গ্রামে বেড়াতে যাওয়ার সময়, একটি জীর্ণ উপত্যকা আবিষ্কার করে, অজ্ঞান হয়ে পড়ে এবং তার প্রেম এবং দুঃখের অতীত জীবন সম্পর্কে সমস্ত বিবরণ জানতে পারে।
যখন গ্রামে ছিলেন, আনন্দ তার ঘরের মধ্যে বন্ধুর আটকানো একটি ঘর থেকে কোনো এক মেয়ের চিৎকার চেঁচামেচি শুনতে পাযন। যখন সে তার বন্ধুকে জিজ্ঞাসাবাদ করে তখন সে (বন্ধুটি) এড়িয়ে যায়। কিন্তু যখন আনন্দ জেদ করে, তার বন্ধু ঘটনাটি বর্ণনা করে যে কীভাবে তার নিজের বোন সেই গ্রামের জরাজীর্ণ প্রাসাদটি দেখে পাগল হয়ে গেল। কৌতূহলবশত আনন্দ তার বন্ধুকে না জানিয়ে প্রাসাদে যায় এবং বুঝতে পারে যে সে একসময় একজন বিশিষ্ট জমিদারের পুত্র ছিল। এই জমিদার পুত্র একটি নীচু বর্ণের মেয়ের সাথে প্রেম করেছিল এবং তার পিতার প্রতিবাদ সত্ত্বেও তাকে বিয়ে করার দৃঢ়প্রতিজ্ঞ ছিল। প্রেমিকযুগল যখন পালিয়ে যাওয়ার চেষ্টা করে, তখন মেয়েটিকে জমিদার গুলি করে হত্যা করে এবং তার ছেলেকে গৃহবন্দী করে রাখা হয়। জমিদার আরও চ্যালেঞ্জ জানায় যে তিনি সাতটি জন্ম নিলেও তাকে বিবাহ করতে দেবেন না। অবশেষে কিছুদিন পর ছেলেটি মারা যায়।
তিনি যখন প্রাসাদে ছিলেন তখন তিনি 109 বছর বয়সের এক প্রবীণ ব্যক্তির সাথে দেখা করতে পারেন, যিনি একই পুরানো জমিদার ছাড়া আর কেউ নন। তিনি জমিদার, তাঁর পূর্বের জন্মের বাবা তিনি না জেনে তিনি প্রকাশ করেছিলেন যে জমিদার গুলিবিদ্ধ যে মেয়েটি মারা গিয়েছিল, সে একই গ্রামে জন্মেছিল। এখন তার চ্যালেঞ্জের দ্বারা স্মরণ করিয়ে দেওয়া, জমিদার সেই মেয়েটিকে হত্যার চেষ্টা করেছিল কিন্তু ছেলেটি এর মধ্যে চলে আসে। আনন্দ যেহেতু তার নিজের ছেলে, তাই জমিদার তাকে এড়িয়ে যায় এবং মেয়েটিকে টার্গেট করে। আনন্দ জমিদারের নিকটে পৌঁছলে পরবর্তীতে চোরাবালিতে পড়ে যান। বাঁচার অনেক চেষ্টা করা সত্ত্বেও সেই জমিদার চোরাবালীতে ডুবে মারা যায়। আনন্দ এরপর মেয়েটিকে বিয়ে করে।
চলচ্চিত্রটির সঙ্গীত পরিচালক ছিলেন এম. এস. বিশ্বনাথন এবং টি কে রামমূর্তি।
তাজপুরী রাজ্য

তাজপুরী রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী ষষ্ঠ শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো তাজপুরী শহরে, যা বর্তমানে গুজরাত রাজ্যের সবরকাণ্ঠা জেলায় অবস্থিত৷
১৯০১ খ্রিস্টাব্দের জনগণনা অনুসারে তাজপুরী রাজ্যের জনসংখ্যা ছিলো ১৫৭৪ জন৷ রাজ্যটির রাজস্বের পরিমাণ ছিলো ৪০৯০ ভারতীয় মুদ্রা, যার ৬০০ মুদ্রা বরোদার গায়কওয়াড় এবং ১৮৬ মুদ্রা ইদার রাজ্যে কর হিসাবে দেওয়া হত৷ ১৯৪৭ খ্রিস্টাব্দে ভারতের স্বাধীনতা লাভের পর তাজপুরী রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।
তাজপুরী দেশীয় রাজ্যের শাসকগণ ক্ষত্রিয় মাকওয়ানা কোলী রাজবংশীয় রাজপুত এবং তারা ঠাকুর সাহেব উপাধিতে ভূষিত হতেন৷
বেঙ্গল ইমিউনিটি

বেঙ্গল ইমিউনিটি ১৯১৯ খ্রিস্টাব্দে ভারতে প্রতিষ্ঠিত শতাব্দী প্রাচীন ইমিউনোলজিক্যাল, কেমোথেরাপিউটিকস এবং ফার্মাসিউটিক্যাল কোম্পানি। এই সংস্থাটি ডাঃ বিধান চন্দ্র রায়, ডাঃ নীলরতন সরকার, ডাঃ কৈলাসচন্দ্র বসু এবং ডাঃ চারুচন্দ্র বসুর হাত ধরে প্রতিষ্ঠিত হয়। ঘোড়ার আন্টিবডি ব্যবহার করে জলাতঙ্কের প্রতিষেধক এবং অন্যান্য সমস্ত প্রকারের সিরাম এবং ভ্যাকসিন তৈরির অগ্রগণ্য সংস্থা হিসেবে পরিচিত ছিল। বেঙ্গল ইমিউনিটি গ্রীষ্মমণ্ডলীয় পরিস্থিতিতেও দক্ষতার সঙ্গে অ্যান্টি-টক্সিক ভ্যাকসিন উৎপাদন করে তৎকালীন সময়ের সমস্ত ইউরোপীয় কোম্পানিকে বিস্মিত করেছিল।
১৯১৯ খ্রিস্টাব্দে ডাঃ নীলরতন সরকার সহ ডাঃ বিধান চন্দ্র রায়, ডাঃ কৈলাশচন্দ্র বসু এবং ডাঃ চারুচন্দ্র বসুর চেষ্টায় বেঙ্গল ইমিউনিটি নামে ওষুধ, সিরাম ও ভ্যাকসিন প্রস্তুতকারী সংস্থা গড়ে ওঠে। ক্যাপ্টেন নরেন্দ্রনাথ দত্ত সংস্থার ৩৪ হাজার টাকা ঋণ শোধ করে ১৯২৫ খ্রিস্টাব্দে সংস্থার সঙ্গে যুক্ত হন। এরপর থেকে তিনিই সংস্থার অধিকর্তা ছিলেন। বেঙ্গল ইমিউনিটি একটি লিমিটেড কোম্পানি রূপে ১৯৩৪ খ্রিস্টাব্দে ক্যাপ্টেন নরেন্দ্রনাথ দত্তের হাত ধরে আত্মপ্রকাশ করে এবং সেরা ও ম্যালেরিয়ার বিরুদ্ধে কার্যকর ভ্যাকসিন ও ড্রাগের উৎপাদনের ক্ষেত্রে অগ্রণী কাজ করে যা সমগ্র পূর্ব ভারতে ছড়িয়ে পড়েছিল।
১৯৪৭ খ্রিস্টাব্দে এই সংস্থার গবেষণা ও উন্নয়নের জন্য বেঙ্গল ইমিউনিটি রিসার্চ ইনস্টিটিউট প্রতিষ্ঠা পায়, যার ডিরেক্টর ছিলেন উমা প্রসন্ন বসু। মেডিক্যাল রিসার্চ ও ডেভেলপমেন্টের ক্ষেত্রে বেঙ্গল ইমিউনিটি প্রথম সারির গুরুত্বপূর্ণ সংস্থা হিসেবে বিবেচিত হয়। কলকাতার প্রাইভেট কোম্পানি হিসেবে দেশীয় পদ্ধতিতে জলাতঙ্ক, ধনুষ্টঙ্কার, ডিপথেরিয়া, হুপিং কাশি, কলেরা, গুটিবসন্ত, টাইফয়েড ইত্যাদির ওষুধ, ভ্যাকসিন ও সিরাম এবং সাপে কাটার প্রতিষেধক তৈরি করার ক্ষেত্রে বেঙ্গল ইমিউনিটি অগ্রগণ্য ছিল। ১৯৪৯ খ্রিস্টাব্দে পশ্চিমবঙ্গের তৎকালীন রাজ্যপাল ডঃ কৈলাশ নাথ কাটজু "বেঙ্গল ইমিউনিটি থেরাপিউটিক" ব্লকের উদ্বোধন করেন।
মার্টিন হর্টন

মার্টিন জন হর্টন (; জন্ম: ২১ এপ্রিল, ১৯৩৪ - মৃত্যু: ৩ এপ্রিল, ২০১১) ওরচেস্টার এলাকায় জন্মগ্রহণকারী ইংরেজ আন্তর্জাতিক ক্রিকেটার ও কোচ ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৫০-এর দশকের শেষদিকে অত্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ওরচেস্টারশায়ার এবং নিউজিল্যান্ডীয় ক্রিকেটে নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী ছিলেন মার্টিন হর্টন।
১৯৫২ সাল থেকে ১৯৭০-৭১ মৌসুম পর্যন্ত মার্টিন হর্টনের প্রথম-শ্রেণীর খেলোয়াড়ী জীবন চলমান ছিল। দলে তিনি মূলতঃ ব্যাটসম্যান হিসেবে খেলতেন। পিছনের পায়ে ভর রেখে অফ সাইডের দিকে খেলতেন ও বেশ ভালোমানের কাট করতেন। তার অফ স্পিন ও বেশ কার্যকর ছিল।
১৯৫২ সালে ওরচেস্টারশায়ারের পক্ষে মার্টিন হর্টনের অভিষেক ঘটে। ১৯৬৪ ও ১৯৬৫ সালে কাউন্টি চ্যাম্পিয়নশীপের শিরোপা বিজয়ী দলের অবিচ্ছেদ্য অংশ ছিলেন। তন্মধ্যে, ১৯৬৪ সালে দলটি প্রথমবারের মতো চ্যাম্পিয়নশীপের শিরোপা লাভ করে।
১১ বার মৌসুমে সহস্রাধিক রান সংগ্রহ করেন। তন্মধ্যে, ১৯৫৯ সালে ২,৪৬৮ রান তুলেছিলেন। ১৯৫৫ ও ১৯৬১ সালে ডাবল লাভ করেন। বল হাতে তার স্বর্ণালী মুহূর্ত অতিবাহিত হয়। ১৯৫৫ সালে সফররত দক্ষিণ আফ্রিকা একাদশের বিপক্ষে ৯/৫৬ লাভ করেছিলেন। প্রায় দুই দশক ক্রিকেট খেলায় অংশ নিয়ে ৮২৫টি প্রথম-শ্রেণীর উইকেট ও ব্যাট হাতে নিয়ে ২৩টি শতরানের ইনিংস খেলেছেন।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন মার্টিন হর্টন। সবগুলো টেস্টই ভারতের বিপক্ষে খেলেছিলেন তিনি। ৪ জুন, ১৯৫৯ তারিখে নটিংহামে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। এরপর, ১৮ জুন, ১৯৫৯ তারিখে লর্ডসে একই দলের বিপক্ষে সর্বশেষ টেস্টে অংশ নেন তিনি।
১৯৫৯ সালে টেস্ট খেলার জন্যে আমন্ত্রণ পান। অংশগ্রহণকৃত দুই টেস্টই এ বছর খেলেন। নিজস্ব প্রথম টেস্টে ভারতের বিপক্ষে অর্ধ-শতরানের ইনিংস খেলেন। ঐ খেলায় তার দল ইনিংস ব্যবধানে জয় পায়। দ্বিতীয় ইনিংসে তিনি ১৯-১১-২০-০ বোলিং পরিসংখ্যান দাঁড় করিয়েছিলেন। লর্ডস টেস্টে আরও একটি সহজ জয় পায় তার দল। দ্বিতীয় টেস্টে ২/২৪ পান। এরপর তাকে দলের বাইরে রাখা হয় ও তাকে আর খেলানো হয়নি।
১৯৬৬ সালে নিউজিল্যান্ডে চলে যান। সেখানে তিনি পাঁচ বছর মেয়াদে জাতীয় দলের কোচের দায়িত্বে ছিলেন। এ দায়িত্বে সতেরো মৌসুম অতিবাহিত করেন। এছাড়াও, ১৯৬৭-৬৮ মৌসুম থেকে ১৯৭০-৭১ মৌসুম পর্যন্ত চার বছর প্লাঙ্কেট শীল্ডে নর্দার্ন ডিস্ট্রিক্টসের পক্ষে খেলেন।
১৯৮৩ সালে ইংল্যান্ডে ফিরে আসেন। রয়্যাল গ্রামার স্কুলের ক্রিকেট কোচের দায়িত্ব পালন করেন। ১৯৯৬ সাল পর্যন্ত এ দায়িত্বে ছিলেন। এছাড়াও, ওরচেস্টারশায়ার কাউন্টি ক্রিকেট ক্লাবের সভাপতি ছিলেন তিনি।
ক্রিকেট লেখক কলিন বেটম্যান মন্তব্য করেছেন যে, মার্টিন হর্টন বহুমূখী অল-রাউন্ডার হিসেবে খেলতেন। শীর্ষ ছয়ের যে-কোন অবস্থানে তিনি ব্যাটিংয়ে নামতে পারতেন ও মৌসুমে দুইবার তিনি তার অফ-স্পিন বোলিংয়ের মাধ্যমে শত উইকেটের মাইলফলক স্পর্শ করেছেন।
দীর্ঘদিন অসুস্থ থাকার পর ৩ এপ্রিল, ২০১১ তারিখে ৭৬ বছর বয়সে ওরচেস্টার এলাকায় মার্টিন হর্টনের দেহাবসান ঘটে।
ধোকল সিংহ বস্ন্যাত

ধোকল সিংহ বস্ন্যাত (বা "ধৌকল") বর্তমান ভারতের উত্তরাখণ্ডের কুমাউঁ ও গাড়য়োল বিভাগের রাষ্ট্র গভর্নর হিসেবে দায়িত্ব পালন করেছিলেন। তিনি জেনারেল অফিসার শিবরাম সিংহ বস্ন্যাতের কনিষ্ঠ পুত্র এবং নারায়ণহিতি প্রাসাদের প্রথম মালিক ছিলেন।
ফেলিক্স কেরি

ফেলিক্স কেরি (   (২০ অক্টোবর  ১৭৮৬ - ১০  নভেম্বর, ১৮২২ )  বাংলা ভাষায় বিজ্ঞান রচনার পথপ্রদর্শক। ফেলিক্স, উইলিয়াম কেরির প্রথম সন্তান। 'বিদ্যাহারাবলী' নামক ব্যবচ্ছেদবিদ্যা সম্পর্কিত গ্রন্থ বাংলায় বৈজ্ঞানিক পরিভাষা সৃষ্টির ইতিহাসে তিনি স্মরণীয়। 
ফেলিক্স কেরির জন্ম ইংল্যান্ডে ১৭৮৬ খ্রিস্টাব্দের ২০ অক্টোবর। তার পিতা  ব্রিটিশ খ্রিস্টান ধর্মপ্রচারক ও বাংলা ভাষায় গদ্য পাঠ্যপুস্তকের প্রবর্তক উইলিয়াম কেরি। তিনি তার জ্যেষ্ঠ পুত্র ছিলেন।  সাত বৎসর বয়সেই তিনি পিতার সঙ্গে বাংলায় আসেন এবং চোদ্দ বৎসর বয়সে শ্রীরামপুরে  পিতার নিকট খ্রিষ্টধর্মে দীক্ষা নেন। তাঁর পিতার প্রতিষ্ঠিত ছাপাখানায় পিতার সহযোগী হিসাবে কাজ করতেন। ১৮০৬ খ্রিস্টাব্দে ডক্টর টেলর নামে এক চিকিৎসক শ্রীরামপুরে এলে ফেলিক্স তার কাছে চিকিৎসাবিদ্যা আয়ত্ত করতে থাকেন। ধর্মপ্রচারের চেয়ে বেশি উৎসাহ পেলেন রোগীর রোগ নিরাময়ে। 
একুশ বৎসর বয়সে খ্রিষ্টধর্ম প্রচারক হিসাবে ব্রহ্মদেশে যান।  ১৮১৪ খ্রিস্টাব্দে পাদ্রী পদ ত্যাগ করে ব্রহ্মদেশের রাজার পররাষ্ট্র সচিব হয়েছিলেন। কিন্তু  পরবর্তী পনের বছরে রাজনীতিচর্চা, ঐশ্বর্য আড়ম্বরের প্রতি আসক্তি, পর পর দুই স্ত্রীর মৃত্যুতে অস্থিরতা - তার  জীবনে ঘটে যায়। ফলে তিন বছরের বেশি সময়ে পূর্ব ভারতের অরণ্য পর্বতে অজ্ঞাতবাসে কাটান। শেষে শ্রীরামপুরে  ফিরে এসে আর পাদ্রী পদ গ্রহণ না করে পিতার কাছে সংস্কৃত, পালি ও বাংলা ভাষার চর্চা শুরু করেন। চিকিৎসাবিদ্যায় দক্ষতা অর্জন করে অস্ত্রোপচার যথেষ্ট নিপুণ হাতে করতেন তিনি। ব্যবচ্ছেদবিদ্যা নিয়ে বাংলাভাষায় এনসাইক্লোপিডিয়া ব্রিটানিকার পঞ্চম সংস্করণ থেকে অনুবাদ করতে শুরু করেন।  ১৮১৯ খ্রিস্টাব্দ থেকে শুরু করে চোদ্দ মাস ধরে ১৮২০ খ্রিস্টাব্দের  নভেম্বর  পর্যন্ত প্রত্যেক মাসের এক তারিখে ৪৮ পৃষ্ঠা হিসাবে মোট ৬৩৮ পৃষ্ঠার প্রথম গ্রন্থ শেষ করেন। দ্বিতীয় গ্রন্থ স্মৃতিশাস্ত্র বিষয়ে ১৮২১ খ্রিস্টাব্দের ফেব্রুয়ারিতে প্রথম সংখ্যা প্রকাশ করেন। মার্চে দ্বিতীয় সংখ্যা প্রকাশের পর বন্ধ হয়ে যায়। এই "বিদ্যাহারাবলী" ই হল বাংলা ভাষায় তার  প্রথম ব্যবচ্ছেদ সম্পর্কিত জ্ঞানকোষ। এটিই তার প্রধান কীর্তি। একজন বিদেশি হয়ে দুরূহ স্মৃতিশাস্ত্রের তত্ত্ব তিনি বাংলাভাষায় ব্যক্ত করেছেন তা বিস্ময়কর। লেখক হিসাবে মাত্র চার বৎসর  বাংলাভাষার সেবা করে গেছেন। ১৯২১ খ্রিস্টাব্দে তিনি জন বিনিয়ানের The Pilgrim's Progress গ্রন্থের বাংলা অনুবাদ করেন "যাত্রিগণের অগ্রেসরণ বিবরণ" নামে। তিনি রামকমল সেন এর সাথে ইংরাজী ও বাংলা অভিধানের কিছু কাজও করেছিলেন। ১৮২২ খ্রিস্টাব্দের ১০ নভেম্বর মাত্র ৩৫ বৎসর বয়সেই তিনি পরলোকগমন করেন।
দীপক কুমার কার্কী

দীপক কুমার কার্কী () একজন নেপালি বিচারপতি। তিনি বর্তমানে নেপালের সুপ্রিম কোর্টের বিচারপতি হিসেবে দায়িত্বরত আছেন।
র‍্যাফিনোজ

র‍্যাফিনোজ হল গ্যালাক্টোজ, গ্লুকোজ এবং ফ্রুক্টোজের সমন্বয়ে গঠিত একটি ট্রাইস্যাকারাইড। এটি শিম, বাঁধাকপি, ব্রাসেলস স্প্রাউট, ব্রকলি, শতমূলী, অন্যান্য শাকসবজি এবং দানাদার শস্যে পাওয়া যায়। র‍্যাফিনোজকে α-গ্যালাক্টোসাইডাস (α-GAL) উৎসেচক দ্বারা হাইড্রোলাইজ করে ডি-গ্যালাক্টোজ এবং সুক্রোজ উৎপাদন করা যায়, উৎসেচকটি মানুষের পাচনতন্ত্রের মধ্যে পাওয়া যায় না।
অলিগোস্যাকারাইড (আরএফও) পরিবারের র‌্যাফিনোজ হল সুক্রোজের আলফা-গ্যালাক্টোসিল ব্যুৎপন্ন এবং সবচেয়ে সাধারণ ট্রাইস্যাকারাইড র‌্যাফিনোজ, টেট্রাস্যাকারাইড স্ট্যাচিওজ এবং পেন্টাস্যাকারাইড ভার্বাসকোজ। আরএফও উদ্ভিদ জগতে প্রায় সর্বত্র বিদ্যমান, এদের অনেকগুলির ভিন্ন পরিবার থেকে প্রচুর পরিমাণে বীজ পাওয়া যায় এবং তারা দ্রবণীয় শর্করা হিসাবে সুক্রোজের পর দ্বিতীয় স্থান আছে।
র‍্যাফিনোজ এর সাদা স্ফটিককার পাউডার গঠন থাকতে পারে। এটি গন্ধহীন এবং সুক্রোজ এর প্রায় ১০% মিষ্টি স্বাদ আছে।
এটি মানুষ এবং অন্যান্য মনোগ্যাসট্রিক প্রাণীদের (শূকর এবং মুরগি) পরিপাকযোগ্য নয় কারণ এদের আরএফও ভেঙে ফেলার জন্য প্রয়োজনীয় α-GAL উৎসেচক থাকে না। এই অলিগোস্যাকারাইড পরিপাকবিহীন অবস্থায় পাকস্থলী এবং ক্ষুদ্রান্ত্রের ভিতর দিয়ে যায়। বৃহদান্ত্রের ভিতরে এগুলি ব্যাকটিরিয়া দ্বারা গাঁজন হয় যা α-GAL উৎসেচক ধারণ করে এবং ক্ষুদ্র-শিকল ফ্যাটি অ্যাসিড (এসসিএফএ) (এসিটিক, প্রোপায়োনিক, বিউটাইরিক অ্যাসিড) তৈরি করে, পাশাপাশি সাধারণত শিম এবং অন্যান্য শাকসবজি খাওয়ার ফলে পেট ফাঁপার সমস্যা জড়িত। সম্প্রতি জানা গেছে এই এসসিএফএ গ্রহণ শরীরের জন্য অনেক উপকারী। বিনোর মতো পরিপাক সহায়তাক পণ্যে α-GAL থাকে।
গবেষণায় দেখা গেছে যে স্ট্রেপ্টোকক্কাস নিউমোনিয়া ব্যাকটিরিয়ার সংক্রমণে র‍্যাফিনোজ ব্যবহারের বৈশিষ্ট্যসূচক ক্ষমতা রোগ সৃষ্টির ক্ষেত্রে তাদের ক্ষমতাকে প্রভাবিত করে।
চরম ঠান্ডায় সংরক্ষণ পদ্ধতিতে হিমায়িত করার আগে কোষের বিশোধনের জন্য অত্যধিকদৃঢ়তা সরবরাহ করতে র‍্যাফিনোজ ব্যবহার করেছে। র‍্যাফিনোজ বা সুক্রোজ সুক্রালোজের ভিত্তি উপাদান হিসাবে ব্যবহৃত হয়।
র‍্যাফিনোজ আরও যেসকল ক্ষেত্রে ব্যবহৃত হয়:
এসকেপ ফ্রম তালেবান

এসকেপ ফ্রম তালিবান ( "তালিবানের কাছ থেকে পলায়ন") হল ২০০৩ সালে মুক্তিপ্রাপ্ত এবং উজ্জ্বল চট্টোপাধ্যায় পরিচালিত একটি ভারতীয় চলচ্চিত্র। ছবিটি সুস্মিতা বন্দ্যোপাধ্যায় রচিত আত্মকথামূলক বই "কাবুলিওয়ালার বাঙালি বউ" অবলম্বনে নির্মিত। সুস্মিতা বন্দ্যোপাধ্যায় তাঁর আফগান স্বামীর সঙ্গে ছয় বছর আফগানিস্তানে কাটানোর পর ১৯৯৫ সালে পালিয়ে এসেছিলেন। তিনি ইসলাম ধর্মে ধর্মান্তরিত হওয়ার নির্দেশিকা অগ্রাহ্য করায় তালিবানেরা তাঁকে হত্যা করার ফতোয়া জারি করেছিল। ২০১৩ সালের সেপ্টেম্বর মাসে সন্দেহভাজন তালিবান জঙ্গিরা সুস্মিতা বন্দ্যোপাধ্যায়কে গুলি করে হত্যা করে।
এই ছবির কাহিনি সুস্মিতা বন্দ্যোপাধ্যায়ের জীবনের অভিজ্ঞতা প্রসূত। সুস্মিতা ছিলেন এক বাঙালি ব্রাহ্মণ কন্যা। ১৯৮৯ সালে তিনি এক আফগান ব্যবসায়ীকে বিবাহ করেন। সেই বছরই তিনি আফগানিস্তানে চলে গিয়েছিলেন। পরে ১৯৯৫ সালে তিনি তালিবানদের চোখ এড়িয়ে পালিয়ে আসেন ভারতে।
এসেক্স

এসেক্স ইংল্যান্ডের পূর্বে লন্ডনের উত্তর-পূর্বের একটি কাউন্টি। হোম কাউন্টিগুলির একটি এই কাউন্টিটি উত্তরে সাফোক ও কেমব্রিজশায়ার, পশ্চিমে হার্টফোর্ডশায়ার, দক্ষিণে টেমস নদীর মোহনা জুড়ে কেন্ট এবং দক্ষিণ-পশ্চিমে লন্ডন দ্বারা সীমাবদ্ধ। কাউন্টি শহর চেমসফোর্ড এই কাউন্টির একমাত্র শহর। সরকারী পরিসংখ্যানগত উদ্দেশ্যে এসেক্সকে পূর্ব ইংল্যান্ড অঞ্চলে অন্তর্ভুক্ত করা হয়, যেখানে এসেক্সের অন্তর্ভুক্তি আধুনিক ও ঐতিহাসিক অঞ্চলের মধ্যে অন্যতম প্রধান পার্থক্য।
এসেক্সের ব্যাপ্তিটির চারটি সংজ্ঞা রয়েছে, প্রাচীন কাউন্টিটি সবচেয়ে প্রশস্ত। এরপরে বৃহত্তম হল প্রাক্তন ডাক কাউন্টি, তারপরে সেরেমোনিয়াল কাউন্টি, সবচেয়ে ছোট হল প্রশাসনিক কাউন্টি - কাউন্টি কাউন্সিল কর্তৃক পরিচালিত অঞ্চল, যা থুররক ও সাউথএন্ড-অন-সি-ও দুটি বৃহত্তর কর্তৃপক্ষকে বাদ দিয়েছে এবং বৃহত্তর লন্ডন কর্তৃপক্ষ দ্বারা পরিচালিত অঞ্চলগুলি।
আদি মধ্যযুগে এসেক্স কিংডমের সময়ে পূর্ব অংশটি সেরমোনিয়াল কাউন্টি দখল করে। গ্রামীণ অঞ্চলগুলির পাশাপাশি কাউন্টিতে লন্ডন স্ট্যানস্টেড বিমানবন্দর, বাসিলডন এবং হারলো নতুন শহর, লেকসাইড শপিং সেন্টার, টিলবারি বন্দর এবং সাউথ-অন-সি বরো অন্তর্ভুক্ত রয়েছে।
উপদ্বীপীয় মালয়েশিয়া

উপদ্বীপীয় মালয়েশিয়া বা পেনিনসুলার মালয়েশিয়া (মালয় : "Semenanjung Malaysia") হচ্ছে অবস্থিত মালয়েশিয়ার পশ্চিমাশ। এটি মালয় বা পশ্চিম মালয়েশিয়া নামেও পরিচিত। অঞ্চলটি মালয় উপদ্বীপের দক্ষিণ প্রান্ত তথা প্রায় অর্ধাংশ নিয়ে গঠিত। এর ক্ষেত্রফল , যা পুরো দেশের মোট ক্ষেত্রফলের প্রায় ৪০%। বাকি ৬০% নিয়ে পূর্ব মালয়েশিয়া গঠিত। উপদ্বীপীয় মালয়েশিয়া ইংল্যান্ডের (১,৩০,৩৯৫ বর্গকিলোমিটার) তুলনায় কিছুটা বড়। উপদ্বীপীয় মালয়েশিয়ার উত্তরে থাইল্যান্ডের সাথে স্থল সীমান্ত রয়েছে।
এর পশ্চিমে মালাক্কা প্রণালী জুড়ে সুমাত্রা দ্বীপ (ইন্দোনেশিয়া) এবং পূর্বে দক্ষিণ চীন সাগর পেরিয়ে নাটুনা দ্বীপপুঞ্জ (ইন্দোনেশিয়া) অবস্থিত। জোহর প্রণালীর দক্ষিণাঞ্চলে সিঙ্গাপুর দ্বীপ তথা দেশ অবস্থিত। মালয়েশিয়ার অর্থনীতির বৃহদাংশ সহ দেশের সংখ্যাগরিষ্ঠ জনগণ (প্রায় ৮১.৩%) এই অঞ্চলে বাস করে। এর জনসংখ্যা প্রায় ২৬ মিলিয়ন।
উপদ্বীপ মালয়েশিয়া ১৩ টি রাজ্যের মধ্যে ১১ টি এবং মালয়েশিয়ার তিনটি যুক্তরাষ্ট্রীয় অঞ্চলের মধ্যে দুটি নিয়ে গঠিত। রাজধানী কুয়ালালামপুরও উপদ্বীপীয় মালয়েশিয়ায় অবস্থিত।
উপদ্বীপীয় মালয়েশিয়া পশ্চিম মালয়েশিয়া ("মালয়েশিয়া" "বারাট" ) বা "মালয় রাজ্য" ("নেগেরি-নেগেরি তানাহ মালয়ু" ) নামেও পরিচিত। 
উপদ্বীপীয় মালয়েশিয়ার বেশিরভাগ লোক জাতিগত মালয়, প্রধানত মুসলমান। এছাড়াও এখানে বিপুল সংখ্যক চীনা এবং ভারতীয় জনগোষ্ঠী বিদ্যমান। অরং অসলি উপদ্বীপ মালয়েশিয়ার আদিবাসী সম্প্রদায়। তাদের সংখ্যা প্রায় ১,৪০,০০০ এবং তাদের বেশিরভাগই এখানকার অভ্যন্তরীণ অঞ্চলে বসবাস করে।
২০১২ সালের হিসাব অনুযায়ী উপদ্বীপীয় মালয়েশিয়ার দৈনিক তেল উৎপাদন প্রায় ৫,২০,০০০ ব্যারেল।
মালয়েশিয়ায় পূর্ব উপকূল শব্দটি বিশেষত উপদ্বীপীয় মালয়েশিয়ার দক্ষিণ চীন সাগরের (প্রশান্ত মহাসাগরের একটি অংশ) মুখোমুখি নিম্নলিখিত রাজ্যগুলোর ক্ষেত্রে ব্যবহৃত হয়:
অন্যদিকে পশ্চিম উপকূল শব্দটি দ্বারা সাধারণত অনানুষ্ঠানিকভাবে উপদ্বীপীয় মালয়েশিয়ার পশ্চিম দিকে অবস্থিত মালাক্কা প্রণালীর দিকে থাকা রাজ্যগুলোকে বোঝায়। পূর্ব উপকূল অবিভক্ত হলেও পশ্চিম উপকূলকে আরও তিনটি অঞ্চলে বিভক্ত করা হয়েছে। যথা:
যদিও দক্ষিণ চীন সমুদ্রের দিকে জোহরের উপকূল রয়েছে তবুও সাধারণত এটি পূর্ব উপকূলীয় রাজ্য হিসাবে বিবেচিত হয় না কারণ এই রাজ্যের মূল উপকূলরেখা ভারত মহাসাগরের জোহর প্রণালীতে অবস্থিত।
পশ্চিম এবং পূর্ব মালয়েশিয়ার (সাবাহ এবং সারাওয়াক) মধ্যে পার্থক্য ভূগোলের ক্ষেত্র ছাড়িয়ে যায়। মালয়েশিয়া গঠনের আগে প্রশাসনিকভাবে পৃথক অঞ্চল হওয়ায় পূর্ব মালয়েশিয়ার রাজ্যগুলো মালয়েশিয়ার মূল ভূখণ্ডের (পশ্চিম ba উপদ্বীপীয় মালয়েশিয়া) রাজ্যগুলোর চেয়ে বেশি স্বায়ত্তশাসন রয়েছে। যেমন: একটি পৃথক বিচারিক আদালত কাঠামো এবং পৃথক অভিবাসন বিধিমালা। এই অধিকারগুলি সরওয়াকের ১৮-দফা চুক্তির অংশ হিসাবে এবং প্রসারিত ফেডারেশন গঠনের সময় মালয় ফেডারেশনের সাথে সাবাহের ২০-দফা চুক্তির অংশ হিসাবে মঞ্জুর করা হয়েছিল।
ব্রাহ্মণবাড়িয়া জেলার ব্যক্তিবর্গের তালিকা

এই তালিকায় বাংলাদেশের ব্রাহ্মণবাড়িয়া জেলায় জন্মগ্রহণ করেছেন বা দীর্ঘদিন বসবাস করেছেন কিংবা পৈতৃক নিবাস এই জেলায় অবস্থিত এমন ব্যক্তিদের নাম বাংলা বর্ণানুক্রমে সন্নিবেশ করা হয়েছে। এছাড়াও ব্রিটিশ বাংলাদেশি, মার্কিন বাংলাদেশি, কানাডীয় বাংলাদেশি এবং ব্রাহ্মণবাড়িয়ায় জন্মগ্রহণকারী অন্যান্য অনাবাসী বাঙালিও রয়েছেন।
পৈতৃক নিবাস ব্রাহ্মণবাড়িয়াতে নয় তবে ব্রাহ্মণবাড়িয়াতে জন্ম হয়েছে, এমন ব্যক্তিদের নাম "বাঁকা" হরফে দেখানো হয়েছে।
শেখ রহমান

শেখ রহমান (জন্মঃ ১৫ নভেম্বর ১৯৬০) একজন বাংলাদেশী-আমেরিকান রাজনীতিবিদ যিনি ১৪ জানুয়ারী ২০১৯ সাল থেকে ডিস্ট্রিক্ট-৫ থেকে জর্জিয়ার রাজ্য সিনেটে দায়িত্ব পালন করেছেন। তিনি জর্জিয়ার প্রথম মুসলিম ও প্রথম বাংলাদেশি বংশোদ্ভূত আইন প্রণেতা।
শেখ রহমান জন্মগ্রহণ করেন তৎকালীন পূর্ব পাকিস্তানের কিশোরগঞ্জে। যুক্তরাষ্ট্রের জর্জিয়া লরেন্সভিলিতে প্রবাসী হয়ে তিনি ১৯৮১ সালে সেন্ট্রাল পাইডমন্ট কমিউনিটি কলেজে ভর্তি হন। ১৯৯৫ সালে তিনি জর্জিয়া বিশ্ববিদ্যালয়ের বিজনেস অ্যাডমিনিস্ট্রেশন থেকে স্নাতক ডিগ্রি অর্জন করেন। তার স্ত্রীর নাম শামে আফরোজ এবং দুই সন্তান, রাওদা (কন্যা) এবং আনজার (ছেলে) রয়েছেন।
তিন তলোয়ার

তিন তলোয়ার পাকিস্তানের সিন্ধু প্রদেশের করাচি শহরের ক্লিফটনে অবস্থিত একটি স্থাপনা বা স্তম্ভ। স্থাপনায় মার্বেল পাথরে নির্মিত তিনটি তলোয়ারে উর্দু ভাষায় "ইমান, ইত্তেহাদ, নিজাম" (ঐক্য, বিশ্বাস, শৃঙ্খলা) শব্দত্রয় খচিত আছে, যা পাকিস্তানের রাষ্ট্রীয় মূলনীতি হিসেবে স্বীকৃত এবং কায়েদে আজম মোহাম্মদ আলী জিন্নাহর মূলমন্ত্র হিসেবে খ্যাত। পাকিস্তানের প্রাক্তন রাষ্ট্রপতি ও প্রধানমন্ত্রী জুলফিকার আলী ভুট্টো ১৯৭৩ খ্রিষ্টাব্দে এই স্থাপনার জন্য অর্থ বরাদ্দ করেন এবং জোরথ্রুস্ট স্থপতি মিনু মিস্ত্রি এর নকশা ও নির্মাণ করেন।
জুলফিকার আলী ভুট্টো ১৯৭৩ সালে পাকিস্তান পিপলস পার্টির নির্বাচনী প্রতীক বা তলোয়ারকে চিত্রিত করার জন্য সৌন্দর্য পরিকল্পনার অংশ হিসেবে এই সৌধটি নির্মাণের অনুমোদন করেছিলেন। প্রাথমিক পরিকল্পনা অনুযায়ী তলোয়ার তিনটিকে পাকিস্তান পিপলস পার্টির নির্বাচনী রঙে (লাল, সবুজ ও কালো) রঙিন করার কথা ছিল। কিন্তু পরবর্তীতে এই পরিকল্পনায় পরিবর্তন এনে স্থাপনাটিকে সাদা রঙের মার্বেল পাথরে নির্মাণ করা হয়।
জুলফিকার আলী ভুট্টোর আমলে নির্মিত ও স্থপতি মিনু মিস্ত্রি কর্তৃক নকশাকৃত স্থাপনার তিনটি তলোয়ার পাকিস্তানের স্থপতি কায়দে আজম মোহাম্মদ আলী জিন্নাহর তিনটি শক্তির স্তম্ভকে নির্দেশ করে: "ইমান, ইত্তেহাদ ও নিজাম" ("একতা, বিশ্বাস ও শৃঙ্খলা")। সরকারের অসীম মেয়াদের ঠিকাদারী সংস্থা মেসার্স মুঘল কর্পোরেশন স্থাপনার নির্মাণ কাজ সম্পন্ন করে, যার সত্ত্বাধিকারী ছিলেন হাজি ইলিয়াস হাসান বালতিস্তানি। এই সংস্থাটি ইতোপূর্বে ল্যাপ্রাস হাসপাতাল এবং আরও অন্যান্য সরকারি ভবন নির্মাণ করেছিল। হাজি ইলিয়াস হাসান বালতিস্তানি হাবিব গ্রুপের মালিক মুহাম্মদ আলী হাবিবের বন্ধু ছিলেন। পাকিস্তান ও বালতিস্তানি সম্প্রদায়ের মধ্যে তিনি সে সময়কার অন্যতম ধনী ও জনপ্রিয় ব্যক্তি ছিলেন।
তিন তলোয়ার স্থাপনা বর্তমানে রাস্তার মাঝখানে একটি ছোট সড়কদ্বীপের ওপর দণ্ডায়মান। এই সড়কদ্বীপের অবশিষ্টাংশ রাস্তার মাঝে একটি বড় গোলচত্ত্বর, যা চার্টার্ড অ্যাকাউন্ট্যান্টস সরণী, বাথ আইল্যান্ড রোড এবং প্রধান সড়ক খায়বানে ইকবাল রোডের যান চলাচল নিয়ন্ত্রণ করে। স্থাপনার মূল গোলচত্ত্বরটি ট্রাফিক সংকেত দ্বারা প্রতিস্থাপিত হওয়ায় অবশিষ্টি গোলাকার সড়কদ্বীপটি প্রায়শই যানজট সৃষ্টি করে। ২০০৮ খ্রিষ্টাব্দে তিন তলোয়ার স্থাপনাটি পরিষ্কার পরিচ্ছন্ন ও সংস্কার কাজ করার সাথে সড়ক দ্বীপের আকার হ্রাস করা হয়। স্তম্ভটি শহরের ব্যাপক পরিদৃশ্যমান অঞ্চলে হওয়া সত্ত্বেও ধারাবাহিকভাবে এতে বিজ্ঞাপনী পোস্টার, রাজনৈতিক ব্যানার, প্রচারপত্র ইত্যাদি সাঁটানো হয়, যা এর সৌন্দর্য বিনষ্ট করে।
কাদালিক্কা নেরামিল্লাই

কাদালিক্কা নেরামিল্লাই () হচ্ছে ১৯৬৪ সালে মুক্তিপ্রাপ্ত সি. ভি. শ্রীধর পরিচালিত একটি তামিল চলচ্চিত্র। প্রণয়ধর্মী এবং কিছুটা হাস্যরসাত্মক ঘরানার এই চলচ্চিত্রটিতে টি. এস. বালাইয়াহ, আর. মুথুরমণ, কাঞ্চনা, রাজাশ্রী, নাগেশ, সচু এবং রবিচন্দ্রন। প্রযোজক সি. ভি. শ্রীধর নিজেই ছিলেন, তিনি কাহিনীও কিছুটা লিখেছিলেন চিত্রালয়া গোপুর সঙ্গে। ১৯৬৪ সালের ২৭শে ফেব্রুয়ারি তারিখে চলচ্চিত্রটি মুক্তি পেয়েছিলো; এই চলচ্চিত্রটি হিন্দি ভাষায় পরিচালক শ্রীধর নিজেই "প্যায়ার কিয়ে জা" (১৯৬৬) নামে পুনঃনির্মাণ করেছিলেন।
চলচ্চিত্রটির কাহিনী হচ্ছে বিশ্বনাথনকে নিয়ে, তিনি একজন এস্টেটের মালিক যিনি তাঁর মেয়ে নির্মলা ও কাঞ্চনকে ধনী বর দিয়ে বিয়ে করবেন বলে আশা করছেন। তবে নির্মলা অশোকের প্রেমে পড়েছিলেন, এক সময় তিনি বিশ্বনাথনের দ্বারা নিযুক্ত এক দরিদ্র মানুষ; বিশ্বনাথনের অনুমোদনের জন্য অশোক ধনী ব্যবসায়ীের একমাত্র উত্তরাধিকারী বলে ভান করলেন; তাকে তাঁর বন্ধু ভাসু সমর্থন করেন, যিনি অশোকের কাল্পনিক কোটিপতি বাবা চিদাম্বরমের ভূমিকায় রয়েছেন। ভাসু তার প্রেমিক কাঞ্চনাকে বিশ্বনাথনের অন্য কন্যা বলে আবিষ্কার করলে ত্রুটির একটি কৌতুক আসে।
চলচ্চিত্রটির দৃশ্যায়ন উটি এবং মেরিনা সমুদ্র সৈকতে হয়েছিলো। সঙ্গীত পরিচালক ছিলেন এম. এস. বিশ্বনাথন এবং টি. কে. রামমূর্তি আর গীতিকার ছিলেন কন্নদাসন। অভিনেত্রী কাঞ্চনা অভিনীত এটিই ছিলো প্রথম চলচ্চিত্র।
ভেনেজুয়েলা জাতীয় ফুটবল দল

ভেনেজুয়েলা জাতীয় ফুটবল দল () হচ্ছে আন্তর্জাতিক ফুটবলে ভেনেজুয়েলার প্রতিনিধিত্বকারী পুরুষদের জাতীয় দল, যার সকল কার্যক্রম ভেনেজুয়েলার ফুটবলের সর্বোচ্চ নিয়ন্ত্রক সংস্থা ভেনেজুয়েলীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৫২ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা কনমেবলের সদস্য হিসেবে রয়েছে। ১৯৩৮ সালের ১২ই ফেব্রুয়ারি তারিখে, ভেনেজুয়েলা প্রথমবারের মতো আন্তর্জাতিক খেলায় অংশগ্রহণ করেছে; পানামার পানামা সিটিতে অনুষ্ঠিত উক্ত ম্যাচে ভেনেজুয়েলা পানামার কাছে ৩–১ গোলের ব্যবধানে পরাজিত হয়েছিল।
৪২,০০০ ধারণক্ষমতাবিশিষ্ট এস্তাদিও মেত্রোপলিতানো দে মেরিদায় "লা বিনোতিন্তো" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ভেনেজুয়েলার রাজধানী কারাকাসে অবস্থিত। বর্তমানে এই দলের ম্যানেজারের দায়িত্ব পালন করছেন জোসে পেজেইরো এবং অধিনায়কের দায়িত্ব পালন করছেন তোরিনোর মধ্যমাঠের খেলোয়াড় তমাস রিংকং।
ভেনেজুয়েলা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কোপা আমেরিকায় ভেনেজুয়েলা এপর্যন্ত ১৮ বার অংশগ্রহণ করেছে, যার মধ্যে সেরা সাফল্য হচ্ছে ২০১১ কোপা আমেরিকায় চতুর্থ স্থান অর্জন করা, যেখানে তারা পেরুর কাছে ৪–১ গোলের ব্যবধানে পরাজিত হয়েছে।
হুয়ান আরাঙ্গো, হোসে মানুয়েল রে, সালোমন রন্দোন, জিয়ানকার্লো মালদোনাদো এবং রুবের্ত মোরানের মতো খেলোয়াড়গণ ভেনেজুয়েলার জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১৯ সালের নভেম্বর মাসে প্রকাশিত র‌্যাঙ্কিংয়ে ভেনেজুয়েলা তাদের ইতিহাসে সর্বোচ্চ অবস্থান (২৫তম) অর্জন করে এবং ১৯৯৮ সালের নভেম্বর মাসে প্রকাশিত র‌্যাঙ্কিংয়ে তারা ১২৯তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ভেনেজুয়েলার সর্বোচ্চ অবস্থান হচ্ছে ১৮ (যা তারা ২০১৯ সালে অর্জন করেছিল) এবং সর্বনিম্ন অবস্থান হচ্ছে ১২৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
জোগবীর স্থাপিত

জোগবীর স্থাপিত (দেবনাগরী: जोगवीर स्थापित) (বিকল্প নাম: জোগলাল স্থাপিত, ভাজু মান স্থাপিত এবং জোগবীর নায়ো) (১৮৩৮ – ১৯২৬) হলেন একজন প্রখ্যাত নেপালি স্থপতি। নারায়ণহিতি প্রাসাদের নকশাকার এবং কাঠমান্ডুর স্বয়ম্ভূ স্তূপের সংস্কারকারী হিসেবে তিনি বিখ্যাত। তিনি নেপালি ঐতিহ্যবাহী স্থাপত্যের সাথে পাশ্চাত্য রীতির স্থাপত্যেও অভিজ্ঞ ছিলেন।
জোগবীর কাঠমান্ডুর নেওয়ার জাতির অন্তর্ভুক্ত স্থাপিত পরিবারে জন্মগ্রহণ করেন। স্থাপিতেরা বংশগতভাবে নির্মাণকাজের সাথে জড়িত ছিল। সংস্কৃত ভাষায় স্থাপিত শব্দের অর্থ হলো "প্রতিষ্ঠিত"। জোগবীর স্থাপিতের পিতার নাম আশা মারু স্থাপিত ও মায়ের নাম জোগবতী স্থাপিত। প্রথম স্ত্রী জ্ঞান ঠাকুনের মৃত্যুর পর জোগবীর দ্বিতীয়বারের মতো দান মায়াকে বিবাহ করেন।
স্থাপিতদের আদি নিবাস থায়মারু কাঠমান্ডু শহরের প্রায় কেন্দ্রে অবস্থিত।
১৮৮৬ খ্রিষ্টাব্দে নারায়ণহিতি প্রাসাদের নির্মাণ কাজ শুরু হয়। এই প্রাসাদের নির্মাণ জোগবীরের কর্মজীবনের জন্য অত্যন্ত গুরুত্বপূর্ণ ছিল। সর্বপ্রথম রাণা রাজবংশের প্রধানমন্ত্রী রণদীপ সিংহ কন্বরের ভূমিতে নারায়ণহিতি প্রাসাদ নির্মাণ করা হয়েছিল। পরিবারের সদস্যদের হাতে তার হত্যাকাণ্ডের পর ১৮৮৫ খ্রিষ্টাব্দে প্রাসাদটি ধ্বংস করে দেওয়া হয়। নতুন প্রধানমন্ত্রী বীর শমশের জঙ্গ বাহাদুর রাণা তার চাচার প্রাসাদের স্থলে নতুন প্রাসাদ নির্মাণের জন্য জোগবীর স্থাপিতকে নিযুক্ত করেন। নারায়ণহিতি পরবর্তীতে রাজপ্রাসাদে রূপান্তরিত হয় এবং পৃথ্বী বীর বিক্রম শাহ নেপালের প্রথম রাজা হিসেবে প্রাসাদে বসবাস করেন। এর পূর্বে শাহ রাজপরিবার কাঠমান্ডু দরবার চত্ত্বরে হনুমান ধোকায় বসবাস করতেন, যা নেপালের প্রাচীন মল্ল রাজবংশের রাজকীয় আবাস ছিল।
১৯৫৮ খ্রিষ্টাব্দে পৃথ্বীর পৌত্র মহেন্দ্র বীর বিক্রম শাহ স্থাপিতের নির্মিত প্রাসাদটির স্থলে আরেকটি নতুন প্রাসাদ নির্মাণের জন্য সেটি ধূলিসাৎ করে দেন। বর্তমান নারায়ণহিতি প্রাসাদটির নির্মাণকাজ ১৯৬৯ খ্রিষ্টাব্দে সমাপ্ত হয়। ২০০৮ খ্রিষ্টাব্দে নেপাল প্রজাতন্ত্রে রূপান্তরিত হলে, প্রাসাদটিকে জাদুঘরে রূপান্তর করা হয়।
স্থাপিত ঐতিহ্যবাহী স্থাপত্যের বিষয়েও দক্ষ ছিলেন। ১৯১৮ খ্রিষ্টাব্দ থেকে ১৯২১ খ্রিস্টাব্দ পর্যন্ত চলা নেপালের সর্ববৃহৎ ঐতিহ্য সংস্কার প্রকল্পের মাধ্যমে স্বয়ম্ভূ স্তূপ পুনর্নির্মাণ করা হয়। এই প্রকল্পে তিনি প্রধান প্রকৌশলী হিসেবে কর্ম সম্পাদন করেন। স্তূপের কেন্দ্রীয় মন্দির নতুন করে নির্মিত হয়। গম্বুজাকৃতির চূড়ায় অবস্থিত পাঁচটি বৌদ্ধ মন্দিরের ছাদ তাম্রমণ্ডিত করা হয়, বৈরোচন বুদ্ধের একটি মূর্তি স্থাপন করা হয়, এবং তারার মূর্তি স্থাপনের জন্য চারটি নতুন মন্দির নির্মাণ করা হয়। স্তূপের চারপাশে এক সারি প্রার্থনা চক্র স্থাপন করা হয়। ব্যবসায়ী এবং জনহিতৈষী ধর্ম মান তুলাধর প্রকল্পের দেখভাল করেন এবং সেই সাথে তিনি এর প্রধান পৃষ্ঠপোষকও ছিলেন।
জোগবীর স্থাপিতও একজন দাতা ছিলেন এবং ধর্মের কাজে বেশ কিছু দান করেছেন। তিনি ১০১৮ নেপাল যুগের (১৮৯৭ খ্রিষ্টাব্দ) বিশেষ বৌদ্ধ চীবর দান উৎসব সম্যকের পৃষ্ঠপোষক ছিলেন। এটি স্বয়ম্ভূ টিলার পাদদেশে ভুইখেল নামক স্থানে অনুষ্ঠিত হয়েছিল। ১০২০ নেপাল যুগে (১৯০০ খ্রিষ্টাব্দ) তিনি টিলার চূড়ায় অজিমা মন্দিরের পিছনে একটি ব্রতমূলক স্তূপ নির্মাণ করেন। বিপুল সংখ্যক পাথুরে মন্দিরের মধ্যে লাল ইটের এই মন্দিরটির নকশা অনন্য।